Candida Höfer

Candida Höfer (født 4. Februar 1944 i Eberswalde) er en tysk fotograf og en fremtredende representant for Düsseldorf Fotoschule.

Biografi 
Höfer ble født i Eberswalde, men vokste opp i Köln. Fra 1963 til 1964 fullførte hun arbeidet i det anerkjente fotostudioet Schmölz-Huth i Köln som frivillig assistent, og studerte deretter frem til 1968 kunstfotografi med Arno Jansen på Kölner Werkschulen. Etter en kort fotografisk praksis i Hamburg og som medarbeider i fotostudioet til Werner Bokelberg, fortsatte Höfer i 1973 studiene med Ole John i filmklassen ved kunstakademiet i Düsseldorf. Fra 1976 var hun elev av Bernd Becher og ble uteksaminert i 1982. Fra 1997 til 2000 hadde hun et professorat for fotografi ved Hochschule für Gestaltung i Karlsruhe. Hun er medlem av Freie Akademie der Künste i Hamburg.

Candida Höfer er en av de internasjonalt mest anerkjente tyske fotografene. Sammen med Andreas Gursky, Thomas Struth, Thomas Ruff, Axel Hütte og andre, er hun del av en gruppe av Becher-studenter som tilhører den internasjonale, fotografiske avant-garde i dag, med en konseptuell tilnærming til sitt arbeid.

Verk 
I begynnelsen av sin kunstneriske karriere fotograferte Höfer kun mennesker. For eksempel laget hun en dokumentasjon av tyrkiske innvandrere i Tyskland. Men fremfor alt ble hun etterhvert kjent for bilder av interiører, noe hun begynte med allerede på 1980-tallet. Hun skapte omfangsrike serier av offentlige steder som biblioteker, forelesningssaler, konsert- og idrettshaller, kafeer, museer, men også dyrehager og andre interiører. Typisk for bildene hennes er fravær av mennesker. Disse kommer så å si til syne som fraværende, for de normalt opplyste rommene viser nettopp sin spesifikke funksjon og det som er karakteristisk for dem som sosiale arenaer. De rommene Höfer dokumenterer i sine fargefotografier får en helt særegen tilstedeværelse, utover rommets funksjonelle oppgave, og et preg av tidløshet. I motsetning til sine lærere Bernd og Hilla Becher, og også til forskjell fra Gursky og Struth, benyttet hun først ikke storformatkamera, men har nå gått over til det.

Candida Höfer deltok i 2002 på documenta 11 i Kassel, og representerte i tillegg til Martin Kippenberger Tyskland på den 50. Veneziabiennalen i 2003. Siden 2010 har hun vært medlem i Nordrhein-Westfälischen Akademie der Wissenschaften und der Künste, og mottok i 2015 Forbundsrepublikken Tysklands fortjenstorden av 1. klasse.

Candida Höfer bor og arbeider i Köln.

Utstillinger 
 1982 - Museum Folkwang, Essen, Tyskland
 1984 - Rheinisches Landesmuseum, Bonn, Tyskland
 1992 - Hagener Kunstverein, Hagen; Städtische Galerie Haus Seel, Siegen, Tyskland
 1993 - Hamburger Kunsthalle; Leonhardi-Museum, Dresden; Kunsthalle Bern
 1994 - Castello di Rivoli, Torino; Neuer Aachener Kunstverein, Aachen, Tyskland
 1995 - Sonnabend Gallery, New York
 1998 - Kunstverein Recklinghausen, Tyskland
 1999 - Kunsthalle Basel, Sveits
 2000 - Palacio del Embarcadero, Santander, Spanien; Kupferstichkabinett Dresden og Kunsthalle Nürnberg, Tyskland
 2001 - Musee des Beaux-Arts et de la Dentelle, Calais, Frankrike; Kunsthalle in Emden, Tyskland
 2002 - Kaiser-Wilhelm-Museum, Krefeld og Altonaer Museum, Hamburg, Tyskland
 2004 - Kunsthalle Kiel, Tyskland
 2005 - Norton Museum of Art, West Palm Beach, USA
 2005 - Kestnergesellschaft, Hannover, Tyskland
 2007 - Neues Museum Weimar, Tyskland
 2008 - ZKM Zentrum für Kunst und Medientechnologie, Karlsruhe, Tyskland
 2009 - Museum Morsbroich, Leverkusen, Tyskland
 2010 - MARCO Museo de Arte Contemporánea de Vigo, Spania
 2012 - Nordrhein-Westfälische Akademie der Wissenschaften und der Künste, Düsseldorf: Haus der Wissenschaften Düsseldorf 2012, Tyskland
 2013 - Frühwerk. Galerie Zander, Köln, Tyskland

Gruppeutstillinger 
 2002: documenta 11, Kassel, Tyskland
 2010: Ruhrblicke, Zeche Zollverein, Essen, Tyskland
 2011: Kunsthalle Darmstadt macht Schule, Kunsthalle Darmstadt, Tyskland

Museer, gallerier og auksjonshus 
 "Bibliotheque Nationale de France Paris V" (1998). Nasjonalmuseet, Oslo (Besøkt 3. november 2017)
 "Deichmanske Bibliothek Oslo II" (2000). Guggenheim, New York (Besøkt 3. november 2017)
 The State Hermitage Museum, St. Petersburg. 10 bilder på nett.  (Besøkt 3. november 2017)
 Pinakothek der Moderne,  München. 11 bilder i samlingen, men ingen på nett grunnet opphavsrett. (Besøkt 3. november 2017)
 Sonnabend Gallery, New York. Stor bildesamling på nett. (Besøkt 3. november 2017)
 Sean Kelly Gallery, New York. Stor bildesamling på nett. (Besøkt 3. november 2017)
 Rena Bransten Gallery , San Fransisco. 9 på nett. (Besøkt 3. november 2017)
 Galerie Thomas Zander , Köln. Stor bildesamling på nett. (Besøkt 3. november 2017)
 Auksjonerte verk hos Christie's London/New York. (Besøkt 3. november 2017)
 Auksjonerte verk hos Sotheby's London/New York. (Besøkt 3. november 2017)
 Auksjonerte verk hos Lempertz, Köln. (Besøkt 3. november 2017)

Priser og utmerkelser 
 1987:  ars viva-Preis des Kulturkreises der deutschen Wirtschaft im BDI e.V., Berlin 1987.
 2003:  Medlem av Freie Akademie der Künste Hamburg
 2007:  Kunstpreis Finkenwerder (for sitt livsverk)
 2010:  Medlem av Nordrhein-Westfälische Akademie der Wissenschaften und der Künste. 
 2015:  Bundesverdienstkreuz 1. Klasse
 2015:  Cologne-Fine-Art-Preis 2015

Bibliografi 
 Candida Höfer: Orte Jahre. Photographien 1968–1999. Med tekster av Anne Ganteführ-Trier, Barbara Hofmann, Ellen Seidelmann og fordert av Susanne Lange. Utgitt av Photographischen Sammlung/SK Stiftung Kultur, Köln. Schirmer Mosel, München / Paris / London 1999. ISBN 3-88814-578-3.
 Candida Höfer: Bibliotheken. Med et essay av Umberto Eco. Schirmer Mosel, München 2005. ISBN 3-8296-0178-6.
 Candida Höfer: Napoli. Med en tekst av Angela Tecce. Oversatt av Sophia Marzolff. Schirmer Mosel, München 2009. ISBN 978-3-8296-0424-6.
 Candida Höfer: Projects: Done. Utgitt av Markus Heinzelmann, Doreen Mende. König, Köln 2009. ISBN 978-3-86560-634-1.
 Candida Höfer: Affinitier – Affinitäten – Affiniteter. Utgitt av Frida Andersson, Anne Ganteführ-Trier. Schirmer Mosel, München 2012. ISBN 978-3-8296-0612-7.
 Candida Höfer: Düsseldorf. Utgitt av Gunda Lyken, Beat Wismer. Med bidrag av Lothar Baumgarten, Benjamin H.D. Buchloh, Fanni Fetzer, Friedrich Wolfram Heubach, Candida Höfer, Gabriele Hofer-Hagenauer, Erika Krugel, Gunda Luyken, Michael Oppitz, Friedemann von Stockhausen. Richter & Fey, Düsseldorf 2013. ISBN 978-3-941263-56-7.
 Candida Höfer, Rui Xavier: Silent Spaces. Utgitt av Uta Grosenick, Herbert Burkert. Distanz, Berlin 2015. ISBN 978-3-95476-116-6.

Referanser

Eksterne lenker 
 Sarah Phillips: Candida Höfer's best photograph – an 18th-century theatre in Mantua. The Guardian, 6. feb. 2013. (Besøkt 4. nov. 2017)

Tyske fotografer
Tyske kunstnere
Moderne kunst
Personer fra Köln
Personer fra Landkreis Barnim